Ҳара ҳпартниорцәа
Иахьазы Аҧсны Ахәаахәҭра-ааглыхратә палата алахәуп: Ахәаахәҭратә палатақәа адунеизегьтәи рфедерациа. Уи алахәзаара ҳара ҳнаплакқәа рзы алшара дуқәа аанартуеит, жәларбжьаратәи абизнес ахырхарҭа хадақәа рхаҭарнакцәа ишиашоу рыҽрымадаразы аҭагылазаашьа аҧнаҵоит. Анаплакра арҿиаразы икоммерциатәым аилахәыра «Жәларбжьаратәи Амшынеиқәатә Клуб Аусуратә Хеилак»; Урыстәылатәи Афедерациа Аладатәи Афедералтә округ Ахәаахәҭра-ааглыхратә палатақәа рассоциациа; Урыстәылатәи Афедерациа Аҩада-Кавказтәи ааглыхратә палатақәа рассоциациа Афедералтә округ Ахәаахәҭра- Ахәаахәҭратә палатақәа адунеизегьтәи рфедерациа
Ахәаахәҭратә палатақәа адунеизегьтәи рфедерациа – ари Жәларбжьаратәи Ахәаахәҭратә палата иатәу автономтә усбарҭоуп. Иеиҿкаауп 2001 шықәсазы
Ахәаахәҭратә палатақәа жәларбжьаратәи рбиуро азинтә шьҭрамадаҩыс.
Ахьӡ аҧсахра мзыз хадас иазыҟалеит Жәларбжьаратәи Ахәаахәҭратә палата ахьӡала
имҩаҧысуаз адунеитә палатақәа реимадаразы аусура аизырҳара, уи аҵакы ашьҭыхра.
Ахәаахәҭратә палатақәа адунеизегьтәи рассоциациа арегламент инақәыршәаны,
Афедерациа алахәылаҩцәас иҟалоит Жәларбжьаратәи Ахәаахәҭратә палата
амилаҭтә комитетқәа змоу атәылақәа рхәаахәҭра-ааглыхратә палатақәа зегьы (абас
ала, Урыстәылатәи апалатақәа ари ассоциациа иалоуп). Ахәаахәҭратә палатақәа
адунеизегьтәи рфедерациа алахәзаара уалҧшьа ҳәа акгьы уднаҵом, ахарџьгьы
ахшәаатәӡам. Ҩышықәс рахьтә знык Афедерациа аконгрессқәа мҩаҧнагоит, аусецура
иазку актуалтә зҵаарақәа рыӡбаразы, агәаанагарақәеи аҧышәеи реимдаразы.
Раҧхьаӡатәи аконгресс мҩаҧысит ақалақь Марсель, Франциа, 1999 шықәсазы.
Ахәаахәҭратә палатақәа адунеизегьтәи рфедерациа аусура ҳәаақәнаҵоит Анапхгаратә
комитет, уи 2009 шықәса инаркны Ахеилак Хада ҳәа ахьӡ ахҵоуп. Акомитет ахантәаҩы
– Р. Ииркали (Ҭырқәтәыла), уи ихаҭыҧуаа – П. Мигок (Словакиатәи апалата аиҳабы),
Р. Рекер (Орландотәи апалата аиҳабы), П. Висенс (Барселонатәи апалата аиҳабы).
Анапхгаратә комитет аппарат афункциақәа нарыгӡоит Париж иҟоу Жәларбжьаратәи
ахәаахәҭратә палата амаӡаныҟәгаҩцәа, Анагӡаратә директор Е. Паркс аҧхьаӡа
днаргыланы. Анапхгаратә комитет аизарақәза шықәсык ахь знык имҩаҧысуеит,
еиҳаракгьы Париж ақалақь аҟны.
Ахәаахәҭратә палатақәа адунеизегьтәи рфедерациа иахьагьы уи иаҧхьанеиуаз
аиҿкаара иаӡбоз азҵаарақәа аӡбоит. Уахь иаҵанакуеит аҳаза зқәым иалкаау
атауарқәеи аалыҵқәеи аамҭалатәи рҭагалара асистемеи апалатақәа рыбжьара
аинформациа аиҭныҧсахлара аиҿкаареи. Ахәаахәҭратә палатақәа адунеизегьтәи
рфедерациа аусура аҿыц хырхарҭақәа рахь иаҵанакуеит атауарқәа рхылҵшьҭразы
аршаҳаҭгақәа, уи азы иҷыдоу аусуратә гәыҧгьы аҧҵоуп. Анапхгаратә комитет аҳәаақәа
ирҭагӡаны аус адырулоит Афедерациа аусурахь иаҵакуа ахырхарҭақәа рырҭббаара
азҵаара.
Анаплакра арҿиаразы икоммерциатәым аилахәыра «Жәларбжьаратәи Амшынеиқәатә
Клуб Аусуратә Хеилак»
Ари – Жәларбжьаратәи Амшынеиқәатә Клуби уи иалахәу ақалақьқәа рыхәаахәҭра-
ааглыхратә палатақәеи еилахәны иаҧырҵаз иҳәынҭқарратәым жәларбжьаратәи
еиҿкаароуп.
«Жәларбжьаратәи Амшынеиқәатә Клуб Аусуратә Хеилак» ахықәкқәа рахь иаҵанакуеит
Жәларбжьаратәи Амшынеиқәатә Клуб атерриториа иахьаҵанакуа аекономика арҿиара
ацхраара.